Sondajul Observatorul Prahovean pe tema radarelor Poliției Rutiere s-a încheiat. 63% dintre cititorii care au participat au răspuns afirmativ la întrebarea Sunteți de acord ca radarele să fie semnalizate și utilizate numai din mașini de Poliție inscripționate?
Potrivit unui proiect de lege adoptat tacit de senatori, care va fi dezbătut de Camera Deputaților (for decizional), polițiștii vor fi obligați să atenționeze șoferii, prin montarea de panouri, că sunt folosite aparatele radar. Acestea trebuie folosite doar din mașini inscripționate și expuse la loc vizibil.
"Folosirea dispozitivelor de măsurare a vitezei se face doar de către poliţiştii rutieri din autovehiculele poliţiei inscripţionate sau din afara acestora, la loc vizibil pentru participanţii la trafic. (…) Poliţia rutieră avertizează conducătorii de autovehicule în legătură cu prezenţa în trafic a dispozitivelor de măsurare a vitezei prin mass-media sau panouri de avertizare. Conducătorii de autovehicule pot folosi mijloace proprii de detectare a dispozitivelor de măsurare a vitezei", se arată în propunerea legislativă.
În acest context, Observatorul Prahovean a publicat un sondaj cu întrebarea unică Sunteți de acord ca radarele să fie semnalizate și utilizate numai din mașini de Poliție inscripționate?
Astfel, 63% dintre participanții la sondaj au răspuns afirmativ, 33% negativ, restul declarându-se nehotărâți.
Puteți participa la un alt sondaj, postat la finalul articolului, care are ca temă magazinul favorit pentru cumpărături în domeniul construcțiilor, instalațiilor și de bricolaj.